कंशपुर गांव के रहने वाले स्वयंवर सिंह वर्ष 2010 में सवरेदय इंटर कालेज गोपालगंज से प्रधानाचार्य पद से सेवानिवृत्त होने के बाद 8 वर्षो से निरंतर शिक्षा के प्रचार-प्रसार में अपना समय लगा रहे हैं। दायित्वों हटे तो घर में पड़ोस के बच्चों को बुलाकर सुबह-शाम पढ़ाना शुरू कर दिया। निश्शुल्क पढ़ाई का अविभावकों को पता चला तो कुछ दिन बाद बच्चों को खुद ही पढ़ने के लिए भेजने लगे। बच्चों को किताबी ज्ञान के साथ नैतिक शिक्षा का ज्ञान देकर संस्कारवान बना रहे हैं। शोभन सरकार ने दूधी कगार आश्रम में गुरुकुल खोला, जहां पर बच्चों को निश्शुल्क शिक्षा दी जाने लगी। सेवानिवृत्त प्रधानाचार्य के शिक्षा के प्रति गहरी अभिरुचि देख संत शोभन सरकार ने गुरुकुल की व्यवस्था संभालने की जिम्मेदारी सौंपी। तब से गुरुकुल में शिक्षा देने के साथ प्रधानाचार्य के पद पर निश्शुल्क सेवा निरंतर दे रहे हैं। गांव के गरीब परिवार के बच्चों को अपनी पेंशन के पैसे पाठ्य पुस्तकें व ड्रेस भी दिलाते हैं।